ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ 
(ΟΜΑΔΑΣ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)
ΟΜΑΔΑ Α΄

1ο ΘΕΜΑ
1.α. (Ι) Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:
[bookmark: _Hlk97453090]1.  Η ιδεολογία της «Μεγάλης ιδέας» δημιούργησε προσδοκίες για διεύρυνση των συνόρων της Ελλάδας. 
2. Ο εξωτερικός δανεισμός της Ελλάδας διογκώθηκε κατά τη δεκαετία του 1830.
3.  Στη διάρκεια του 19ου αιώνα η ελληνική ναυτιλία ακολούθησε πτωτική τάση. 
4. Το βαμβάκι και ο καπνός κατείχαν την πρώτη θέση στις ελληνικές εξαγωγές στα τέλη του 19ου– αρχές 20ού αιώνα.
5. Η άφιξη των προσφύγων μετά το 1922 ήταν ο καταλύτης στη δυναμική της ελληνικής κοινωνίας. 
(μονάδες 5)
(ΙΙ) Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:
α.  Ολοκλήρωση του σιδηροδρομικού δικτύου της Ελλάδας 
β.  Επιβολή της δικτατορίας του Μεταξά 
γ.  Έναρξη της μεγάλης οικονομικής κρίσης στη Νέα Υόρκη
δ.  Ίδρυση της Ιονικής Τράπεζας 
ε.  Ολοκλήρωση της διάνοιξης της Διώρυγας του Σουέζ 
(μονάδες 5)
Μονάδες 10
1.β. Να εξηγήσετε το περιεχόμενο των ακόλουθων ιστορικών όρων: «εθνικές γαίες», Διεθνής Οικονομικός Έλεγχος (ΔΟΕ).
Mονάδες 8+7=15

